Aarhuus Stifts-Tidende, 1832-09-07
Directe fra Oporto meldes indtil den 18de August, at D. Pedro endnu befandt sig der. Siden Nederlaget ved St. Redondo den 7de, hvor Villaffor med 4500 Mk. blev slaget af General Povas med 7000, og mistede 329 Døde og Fangne samt en Haubits og en 6 Pd. Kanon, hvorpaa han i stor Uorden trak sig tilbage igjen til Staden, ere de Konstitutionelle som indsluttede i en to Miles Arre Omkreds. Hiint Uheld tilregnes en af Anførernes Feighed eller Forræderie, hvorfor han ogsaa af Krigsretten blev dømt fra Livet, men benaadedes af D. Pedro med Galleistraf og Vanære, idet Epauletterne blev revet af ham og hans Sabel brækket. De mignellistiske Forposter staae gandske tæt uden for Staden. General Santa Marta staaer med 8 a 10,000 Md. imellem Baltar og Penafiel, Povoas med omtrent ligesaa mange sydlig for Douero, og udstrækker sine Positioner over 20 (engelske,) Mile østlig mod Lissabon. D. Pedros Hær bestaaer kun af 8000 Md. regulaire Tropper, men omtr. 4000 Frivillige øve sig stærkt i Vaabenfærd paa Oportos Gader, og de fra London indtrufne Geværer ere uddeelte imellem dem. Staden selv er ubefæstet og aaben, men enhver Tilgang beherskes af Klipper og Banker, som ere besatte med Kanoner. Alle Mellemrum ere besatte med Barrierer, og enhver endog den allermindste Aabning er forsynet med Barrikader, og hele Staden rundt omkring omgivet af dybe Grave. Alle Munke ere drevne ud af Staden, og deres Klostre forvandlede til Barakker. Alligevel drive nogle af dem forklædte omkring for at ophidse Folket mod D. Pedro, hvisaarsag Denne har befalet, at ingen Præst maa under svær Straf bære anden Dragt end sin Ornat. D. Pedros værste Fjender er den uhyre Mængde Guerillashorder som streift omkring Staden, og som anføres, af lutter Munke. Fra En af disse havde man opfanget et Brev til nogle Venner i Oporto, hvori der forsloges at forgifte al Tobakken for D. Pedros Tropper. Jfølge Rygter skulde D. Miguel have bestemt den 24de August (Konstitutionens Aarsdag) til et Hovedangreb. Men i Oporto, hvis Jndvaanere ere D. Pedro overordentlig hengivne, var man ved det bedste Mod og tvivlede ingenlunde om et lykkeligt Udfald. Den konstitutionelle Flaade bliver betydelig forstærket. En fransk Ostindiefarer, en Todækker, boret til 64 Kanoner, er kjøbt af D. Pedro, og 3 rige Handelshuse i Bordeaux have tilbudt ham 3 Korvetter, hver paa 32 Kanoner med 140 Md. imod at maatte faae hvad de indbringe ved Kaperie &c. 5000 Geværer og en Mængde Monderinger a. ere indskibede fra Engelland til Oporto og lignende Forsendelser expederes fra Antwerpen, Havre, Bordeaux, Brest, o. s. v. Den franske Regjering har tilladt, at der i Frankrig, maa hverves en polsk Legion for D. Pedro, og disse ulykkelige Flygtninger antage Tilbudet med Glæde. Fra Engelland forsynes de med Heste. – Fra Combra meldes, at der i Nærheden af denne Stad havde samlet sig en konst. Guerilla paa 500 Md. Velbevæbnede, som havde bemægtiget sig 2 miguell. Regimenters hele Bagage og Munition, hvormed de var søgt ind imellem Bjergene, som beherske Veien til Lissabon. Den fra Combra imod samme udsendte Milits var bleven slagen, og Jndvaanerne af alle Byer fra Combra indtil Lissabon længtes efter Befrielseshæren. D. Pedro har tilladt fri Korn indførsel til Oporto.